
Amb aquesta nota es documenten diverses observacions (i una recollida de mostres) 
de la papallona monarca Danaus plexippus (Linnaeus 1758) a l'illa de Mallorca. Una 
hipòtesi probable és que la presència d'aquesta papallona a l'illa sia per l'arribada 
d'exemplars en dispersió procedents del nucli reproductor d'Andalusia, així com 
també es valora la possibilitat de que la part nord de Mallorca pugui ser una àrea 
d'hàbitat favorable per a la reproducció d'aquesta espècie. 

Paraules clau: primera cita, Danaus plexippus, papallona monarca, Mallorca. 


FIRST RECORD OF MONARCH BUTTERFLY, Danaus plexippus (LINNAEUS, 
1758), FROM THE BALEARIC ISLANDS. This note documents a number of 
sightings (and one specimen collected) of the monarch butterfly Danaus plexippus 
(Linnaeus 1758) on the island of Mallorca. A probable hypothesis is that the presence 
of this butterfly on the island is due to the arrival of individuals dispersing from the 
the breeding population established in Andalusia. It raises the possibility that the 
north of Mallorca could present a favourable breeding habitat for this species. 
Keywords: first record, Danaus plexippus, monarch butterfly, Mallorca. 

1758), distribuida des de Mèxic fins al 
Canadà, i la subespècie sud-americana 


Les papallones ditirnes (Ropalocera) ja 
sigui per la seva vistositat, estacionalitat i 
abundància són un dels pocs grups 
d'invertebrats dels quals es fa seguiment 
periòdic (BMS) (Stefanescu, 2008) amb 
quatre estacions a les Illes Balears. 
Recentment s'han activat a Mallorca tota 
una sèrie de noves estacions. 

Respecte de la distribució actual de la 
papallona monarca es coneixen dues 
subespècies: la subespècie nord-americana 
Danaus plexippus plexippus (Linnaeus, 


Danaus plexippus erippus (Cramer) que 
s'estén des del Perú fins a l'Argentina. La 
primera d'elles (D. p. plexippus) és objecte 
d'un intens seguiment per part de molts 
d'entomòlegs pel fet que efectua una 
espectacular migració des d'Amèrica del 
nord cap al centre de Mèxic (des de l'agost 
a l'octubre) i retorna cap a nord a la 
primavera. Cal afegir que exemplars 
d'aquesta subespècie arribaren a les illes 
Havvaii (1840), a Nova Zelanda i a 
Austràlia (1870). Possiblement l'origen 

d'aquesta dispersió pel pacífic fou antròpic, 
suposadament transportades en vaixell. 

La subespècie nord-americana D. 
plexippus plexippus també està present a 
Pilla de Madeira, a les Açores i a les 
Canàries (on s'hi reprodueix des de 
darreries del segle XIX) i a la península 
Ibèrica es detectaren els primers exemplars 
a Gibraltar al 1886 (Fernández, 2002). 
Actualment, hi ha establerta una petita 
població reproductora a la zona litoral de 
Màlaga i Granada des del 1980 (Tolman i 
Lewington, 1997) i es fan observacions de 
manera escassa, però constant, durant les 
migracions de tardor (mesos de setembre i 
octubre) a la resta de la costa d'Andalusia, 
de Portugal i de Galícia (De Viedma i 
Gómez-Bustillo, 1985). A Catalunya fou 
citada per Masó i Perez De-Gregorio (1983) 
i també hi ha observacions recents al Delta 
de l'Ebre els anys 2003 i 2004 (Perez De- 
Gregorio i Rondós, 2005). 

També ha estat documentada la presència 
regular a la tardor a les illes britàniques, 
sobretot a Irlanda, amb moltes evidències 
de que la seva procedència és nord- 
americana amb vol directe travessant 
l'Atlàntic ajudades pels vents predominants 
a aquestes èpoques de l'any (Fernàndez, 
2002). 


Descripció de les observacions a 
Mallorca 


El dia 11 de novembre de 2008, el 
naturalista del parc natural de s'Albufera de 
Mallorca (coautor de la present nota) va 
anotar l'observació d'un lepidòpter a la 
zona de Sa Roca, identificant-lo sense 
dubtes com a papallona monarca Danaus 
plexippus (Linnaeus 1758). Aquesta es va 
veure en vol durant un breu espai de temps 
fins que va acabar posant-se entre les fulles 


de la part superior d'un poll Populus alba. 
Malauradament no es va poder compartir 
l'observació amb altres persones, ni 
capturar l'exemplar ni es varen poder fer 
fotografies. 

La cita fou posada immediatament en 
coneixement d'altres biòlegs i naturalistes 
de les Illes mitjançant un fòrum al web. La 
informació va generar un petit debat sobre 
la possibilitat o probabilitat de la presència 
d'aquest ropalòcer a Mallorca, i es va 
apuntar que podria tractar-se de la primera 
cita (no confirmada, però) a les Balears (X. 
Canyelles com. pers.). Un mes més tard, el 
6 de desembre, la coautora de la present 
nota, a la vall de Ternelles, al terme 
municipal de Pollença (paratge natural de la 
Serra Tramuntana), a uns 14 quilòmetres de 
distància de s'Albufera, va recollir d'un 
alzinar unes restes de papallona (un bocí 
d'una ala anterior i un altre de la posterior) 
que foren identificats immediatament com a 
papallona monarca (material dipositat 
provisionalment a la col.lecció de 
lepidòpters del parc natural de s'Albufera 
de Mallorca). El mateix dia de la trobada, a 
la mateixa zona i per part d'un dels 
integrants del grup que visitaven el lloc 
(Ricardo Navarro), es va observar un altre 
exemplar en vol en una àrea dominada per 
alzines Quercus ilex. Pocs dies més tard, 
l'entomòleg M. Honey confirmava, a partir 
de la fotografia dels fragments (Fig. 1), que 
es tractava de la primera cita documentada 
de l'espècie a les Illes Balears i que es 
tractava d'un exemplar mascle. 
Paral-lelament, a o Menorca ens han 
comunicat la presència de la papallona 
monarca, volant a la zona de Bol d'en Feliu, 
al sud de Menorca (es Castell) el dia 
19/10/2008 (UTM 611764, 4412948) a una 
zona molt propera a la mar, amb penya- 
segats baixos i a una bosquina de tamarells 
(G.X. Pons com. pers.). 

Fig. 1. Muntatge amb els fragments d'ala de Danaus plexippus (mascle) trobats a Ternelles. 
Fig. 1. Reconstruction with the fragments of the wing of Danaus plexippus (male) recorded in 


Ternelles. 


Conclusions 


Possiblement, les papallones observades 
a Ternelles i s'Albufera de Mallorca, així 
com l'observada a es Castell (SE Menoría), 
siguin exemplars en dispersió procedents 
d'Andalusia que alguns anys arriben fins a 
Catalunya acompanyant a l'altra espècie de 
Danaidae més habitual la papallona tigre 
Danaus chryssipus (Linnaeus 1758) (José 
Manuel Sesma, com. pers.). 

La papallona monarca, a Andalusia, té 
com a plantes nutrícies Asclepias 


curassavica i Gomphocarpus fruticosus. A 
Canàries s'ha documentat també sobre 
Euphorbia mauretanica i Gossypium 
herbaceum (De Viedma i Gómez-Bustillo, 
1985). 

Amb aquestes dades, caldria posar 
especial esment a la zona muntanyenca 
d'Escorca i de Pollença, on el seder, 
Gomphocarpus fruticosus, pot arribar ser 
localment abundant (Ternelles, Mortitx...), 
per una possible colonització de la 
papallona monarca a la zona. A més, 
aquesta àrea és un dels llocs coneguts 

(Pons, 2000) de presència habitual de la 
papallona tigre Danaus —chryssipus, 
considerada esporàdica o rara a les Balears i 
de colonització ben recent (Alomar et al., 
1989-1990, Pons, 2000, Canyelles, 2003), i 
que és una espècie quasi sempre simpàtrica 
de la papallona monarca a la península 
Ibèrica. 

Si es té en compte la capacitat de vol 
d'aquesta espècie, els nuclis poblacionals ja 
establerts i que cada vegada hi ha més 
indicis que apunten com a probable el vol 
transoceànic directe des de nord-amèrica a 
la península Ibèrica (Fernàndez, 2002) cal 
formular com a hipòtesi que aquesta 
espècie hagi arribat a altres àrees 
geogràfiques com les illes Pitiüses o costes 
nord-africanes malgrat encara estigui sense 
documentar la seva presència. 


Agraïments 


Volem agrair l'interès i els comentaris 
dels naturalistes Nick Riddiford i Jordi 
Clavell, i en especial, les indicacions de 
José Manuel Sesma (lepidopteròleg i 
director del Banc Taxonòmic d'Insectarium 
Virtual) i Martin Honey (entomòleg del 
Natural History Museum de Londres). 

